ธปท.ให้16พ.ค.เป็นวันหยุดแบงก์ตามมติครม.
ธปท.ประกาศให้วันที่ 16 พ.ค.ปีหน้า เป็นวันหยุดพิเศษของสถาบันการเงินตามมติครม.
9 ธ.ค. 2553

ธปท.ประกาศให้วันที่ 16 พ.ค.ปีหน้า เป็นวันหยุดพิเศษของสถาบันการเงินตามมติครม.
ธนาคารแห่งประเทศไทย(ธปท.) ออกประกาศวันหยุดทำการของสถาบันการเงินเป็นกรณีพิเศษ โดยให้วันที่ 16 พ.ค. 2554 เป็นวันหยุดทำการของสถาบันการเงินเพิ่มเติมอีก 1 วัน ส่งผลให้สถาบันการเงินหยุดต่อเนื่อง 4 วัน ตั้งแต่วันจันทร์ที่ 14 จนถึงวันอังคารที่17 พ.ค.ปีหน้า ซึ่งสอดคล้องกับมติคณะรัฐมนตรี(ครม.)เมื่อวันที่ 30 พ.ย.ปีนี้ ที่กำหนดให้วันจันทร์ที่ 16 พ.ค.2554 เป็นวันหยุดด้วย  
สำหรับ สาเหตุที่ธปท.อนุญาตให้วันที่ 16 พ.ค.เป็นวันหยุดเพิ่มเติม เนื่องจากได้พิจารณาแล้วว่าหยุดเพิ่มอีก 1 วันก็ไม่ขัดต่อประเพณีที่ธปท.เคยถือปฏิบัติมา อีกทั้งยังเป็นการสนับสนุนนโยบายภาครัฐอีกทางด้วย จึงประกาศวันหยุดพิเศษล่วงหน้าเพื่อให้ภาคธุรกิจได้มีเวลาปรับตัว